Bybelskool » Wat is die wet soos God dit in die Tien Gebooie vasgestel het? – Prediker 12:13-14
13Die slotsom van alles wat jy gehoor het, is dit: Dien God en gehoorsaam sy gebooie. Dit is wat van die mens gevra word. 14God sal rekenskap eis oor alles wat gedoen word, ook oor wat in die geheim gedoen word, of dit goed is of kwaad. (Pred 12:13-14)
1. Die Prediker som sy hele betoog oor die lewe op met hierdie waarheid. Dit is waar die geestelike lewe begin. By die dien van die Here soos Hy Homself aan ons in die Skrif openbaar. Dink na oor die waarde wat die Skrif vir jou het.
2. As God nou van jou rekenskap sou vra, hoe sou jy vaar?
3. Lees die gedeelte later vandag weer om jou gehoorsaamheid aan die Skrif te bevestig.
4. Jy kan later vanaand die gedeelte weer lees in die konteks van Prediker 12 sowel as my bydrae daaroor: Prediker 12:9-14 – Rigting en vastigheid kom van God as die één Herder.